stanford-oval/wikipedia huggingface dataset:
How To Be Shy
יצירת האלבום

את מרבית שירי האלבום כתב נובלמן כשהתגורר בלונדון בין השנים 1996 ל-2000. נובלמן היה דמות פעילה במועדוני הרטרו - סיקסטיז והמודז, וככזה הושפע מהמוזיקה שהוקלטה באנגליה בשנות השישים על כל גווניה. בשנת 1997 כשהגיע לחופשה בישראל הקליט עם חברי להקת רוקפור את שיריו Mr. Kluger (שנכתב אודות ממציא פטנטים סהרורי עמו עבד כשוליה) ו-Nightmare In An Army Camp. בלונדון, הוא הופיע עם להקה שכללה את הבסיסט האנגלי רוברט וויטמור והמתופף הישראלי רן לוי. בהופעות אלו החל לנגן שירים שעתידים להיות מוקליטים לאלבומו הראשון כגון: (Really Have To Go, Spring B# (Stevie Winwood.
נובלמן סיפר כי קיבל תמיכה והשראה ממוזיקאי העבר הישראלי, ג'ראר קמינסקי, דמות מובילה בתחום להקות הקצב הישראליות בשנות השישים, שבביתו שכר חדר בתקופה ההיא.
בשנת 1999 הקליטו נובלמן ולהקתו (שנקראה אז Oracle) ביחד עם המתופף האנגלי Mole שהחליף את לוי, את השירים Sad Song Happy Song ו-Lonely Boy. דיסק דמו עם ההקלטות נבחר על ידי המגזין המוזיקלי האנגלי השבועי Melody Maker כדמו השבוע, דבר שעודד את נובלמן להקליט אלבום שלם משיריו. עוד בטרם שב ארצה הוא צילם קליפ בברלין לשירו Sad Song Happy Song, שביים פלוריאן גיפר, חברו לספסל הלימודים באוניברסיטה.
כשנובלמן שב לישראל בתחילת שנת 2000 הוא החל להופיע כשהוא מלווה עצמו עם גיטרה אקוסטית ופותח באופן קבוע את הופעותיה של להקת רוקפור.
על שירי האלבום עבד עם מרבית מחברי להקה זו ובייחוד עם ברוך בן יצחק ששימש יחד עמו כמפיק המוזיקלי. אחד מהדברים המאפיינים את האלבום הוא הניגוד הבולט בין הטקסטים הפסימיים ללחנים האופטימיים. נובלמן הסביר כי זה נבע מהבדידות המסוימת בה חש בלונדון.
האלבום הושפע רבות ממוזיקת שנות השישים ובביקורות שקיבל מאוחר יותר צוינו חלק מההשראות: הביץ' בויז, פול מקרטני, סיד בארט, סקוט ווקר ולהקות פאוור פופ מהסבנטיז דוגמת: באדפינגר, הרספבריז וביג סטאר.
שני סינגלים מתוכו יצאו לרדיו: Sad Song Happy Song ו-Lonely Boy, שניהם זכו להשמעות בתחנות רדיו, נכללו לתקופה קצרה ברשימות השידור של תחנת הרדיו "גלגלצ" וקיבלו יחס בעיקר בתוכניותיהם של יואב קוטנר ותוכנית "הקצה" של אייל פרידמן.
ביקורות

How To Be Shy יצא לחנויות בחודש יוני 2001. אבי אפרתי ממקומוני ידיעות אחרונות כתב כי "נובלמן הוא הדבר הכי מאיר ומשמח שקרה בשנה האחרונה בפופ הישראלי" עדי גולד כתב ב-ידיעות אחרונות שנובלמן "הוא יוצר שירים מחונן ומהכותבים היחידים כאן שהצליח לפענח את סוד הקסם של השיר בן שלוש הדקות". מעריב לנוער בחרו בו כ"הבטחת השנה" ארי קטורזה מ-ynet )(בסיכומי השנה של אתר המוזיקה "מומה") ודנה קסלר בחרו בו כ"אלבום השנה הישראלי" והאחרונה אף הוסיפה במעריב כי הוא "תקליט פופ מושלם שמהווה הומאז' לכל אותן להקות שעשו את נובלמן למה שהוא וכי אף על פי שהאלבום נשמע משנות השישים, כמעט לגמרי אי אפשר למקם אותו בקטגוריה המגבילה של רטרו, כי אף אחד שחי בעבר אין לו כל כך הרבה חיות ואנרגיה".
בשנת 2001 נבחר האלבום על ידי המבקר של מגזין המוזיקה האמריקאי "רולינג סטון" ריצ'י אונטרבגר לאחד מעשרת האלבומים של השנה, תוך נימוק "מחייה פופ סיקסטיז פסיכדלי מישראל, מבלי להיות חקייני". "נובלמן הוא אחד מ-25 האומנים הבינלאומיים שיכולים לכבוש את אמריקה" הוסיף בראד קני במגזין האמריקאי, Alternative Press.
הערות שוליים

↑  דורון חלוץ, המנון לדיכאון, מעריב לנוער, 11.7.2001
↑  נעה ידלין, מתנה לשי, כל העיר, 20 ביולי 2001
↑  אבי אפרתי, פופ קורן, עיתון תל אביב, 6.7.2001
↑  עדי גולד, אין מה להתבייש, ידיעות אחרונות, 11.7.2001
↑  דורון חלוץ, המנון לדיכאון, מעריב לנוער. 11.7.2001
↑  דנה קסלר, מתנה לחג, עיתון מעריב, 13.7.2001
1 2  Rolling Stone, ‏Our Critics' Top Albums of 2001, באתר הרולינג סטון, 26 בדצמבר 2001
| --- | --- |
בקרת זהויות :  MusicBrainz release group: b227b909-b78f-3a8a-be58-711bb6e72a1c
Caravan (אלבום)

Caravan הוא אלבום הבכורה של להקת הרוק המתקדם הבריטית, קרוואן. האלבום יצא לאור בשנת 1968.
היסטוריה

האלבום היה תוצאה של הלהקה כשהם שאלו כלי נגינה מסיבוב ההופעות של סופט מאשין כשנאמר: "הצהרה מוזיקלית יוצאת דופן ובוגרת". האלבום יצא על מונו וסטריאו בבריטניה ובארצות הברית, אך לא הצליח מאוד ולא מכר עותקים במספר "רציני", ולכן חברי הלהקה בקושי שרדו ובתקופה מסוימת אף נאלצו לחיות באוהל. ואז גם התקליט נעלם כאשר החלק הבריטי של חברת MGM (שהיא בעלת חברת ההקלטות verve) נסגר.
רשימת הקטעים באלבום

כל השירים נכתבו והולחנו על ידי דויד סינקלייר, ריצ'רד סינקלייר, פאי הסטינגס וריצ'רד קוהלן, למעט "Where but for Caravan Would I?" שנכתב בנוסף אליהם גם על ידי בריאן הופר.
| מס' | שם | משך |
| --- | --- | --- |
| 1. | Place of my Own  | 4:00 |
| 2. | "Ride"  | 3:41 |
| 3. | Policeman  | 2:45 |
| 4. | Love Song with Flute  | 4:09 |
| 5. | Cecil Rons  | 4:05 |
| 6. | Magic Man  | 4:01 |
| 7. | Grandma's Lawn  | 3:23 |
| 8. | Where but for Caravan Would I?  | 9:01 |
| משך כולל: | משך כולל: | 34:04 |
הוצאה מחודשת

ההוצאה המחודשת על גבי תקליטור כללה שתי גרסאות של האלבום במונו המקורי, ובגרסת הסטריאו, יחד עם רצועת בונוס "Hello Hello" (3:12) שהיה לסינגל.
ביצוע

פאי הסטינגס - גיטרה, שירה, גיטרה בס
דויד סינקלייר - עוגב, פסנתר
ריצ'רד סינקלייר - בס, שירה, גיטרה
ריצ'רד קוהלן - תופים
משתתפים נוספים
ג'ימי הסטינגס - חליל צד בקטע "Love Song With Flute"
טוני קוקס - הפקה מוזיקלית
קית' דייוויס - עיצוב עטיפה
Mamma

| --- | --- |
 שיר בביצוע בנימינו ג'ילי
 יצא לאור:  1938 
 סוגה:  שיר 
 שפה:  איטלקית 
 כתיבה:  Bixio Cherubini 
 לחן:  צ'זארה אנדריאה ביקסיו 
 
"Mamma" (בעברית: "מאמא") הוא שיר שנכתב בשנת 1940 על ידי צ'זרה אנדראה ביקסיו וביקסיו כרוביני ויצאה בשם "Mamma son tanto felice".
בין מבצעי השיר היו בנימינו ג'ילי, ריצ'רד טאקר, מוסלים מגומאייב, ויולטה וילאס, לוצ'אנו פבארוטי, טוטו קוטוניו ורבים נוספים.
בשנת 1946 השיר תורגם לאנגלית ובשנת 1955 בביצוע של דייוויד ויטפילד הוא הגיע למקום ה-12 של מצעד הסינגלים הבריטי.
בשנת 1959 הוא הוקלט על ידי קוני פרנסיס. ביצוע זה הגיע למקום השני בבריטניה ולמקום השמיני בבילבורד הוט 100.
בשנת 1967 השיר הוקלט בגרמנית, הולנדית ואנגלית על ידי זמר הולנדי היינצ'ה. הקלטה זו נמכרה ביותר ממיליון העתקים וזכתה לתואר "תקליט הזהב" בהולנד.
הערות שוליים

↑  everyHit.com - UK Top 40 Chart Archive, British Singles & Album Charts, www.everyhit.com
| --- | --- |
בקרת זהויות :  MusicBrainz work: 0bd6b1d0-567f-4cc9-b981-c78e14087da7
Hold Up

Hold Up (בעברית: המתן) הוא שיר שהוקלט על ידי הזמרת האמריקאית ביונסה, מתוך אלבום האולפן השישי שלה, Lemonade. השיר יצא לאור ב-23 באפריל 2016, כסינגל השלישי מתוך האלבום.
השיר הגיע למקום ה-13 במצעד הבילבורד הוט 100, ה-11 במצעד הסינגלים הבריטי, וה-14 במצעד שבצרפת.
רקע וכתיבה

השיר נכתב על ידי דיפלו, עזרא קניג, ביונסה, אמיל הייני, ג'וש טילמן, MNEK, מאלו-איקס, דוק פומוס, מורט שומאן, סולג'ה בוי, אנטוניו רנדולף, קלווין מק'קונל, קארן אורזולק, בריאן צ'ייס וניק זינר, והופק על ידי דיפלו, ביונסה וקניג.
עם השיר הופיעה ביונסה בטקס פרסי הווידאו-קליפים של MTV, בשנת 2016. (באותו הטקס זכה בפרס בקטגוריית "הקליפ הנשי הטוב ביותר")
וידאו קליפ

הווידאו קליפ הנלווה שיצא לשיר, הוא קטע אשר נחתך מתוך הסרט Beyoncé: Lemonade שיצא עם האלבום, Lemonade. בקליפ נראית ביונסה כאשר היא לובשת שמלה בצבע צהוב, ואלת בייסבול בידיים שלה, איתה היא שוברת זכוכיות, מכוניות וכדומה.
נכון למאי 2021 הקליפ של השיר צבר למעלה מ-200 מיליון צפיות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 25 |  |
|  איסלנד | הפלייליסט | 2 |  |
|  אירלנד | מצעד הסינגלים האירי | 52 |  |
|  ארצות הברית | בילבורד הוט 100 | 13 |  |
|  ארצות הברית | מצעד שירי ה-R&B\היפ הופ | 6 |  |
|  ארצות הברית | מצעד שירי הקצב | 17 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 13 |  |
|  הממלכה המאוחדת | מצעד הסינגלים הבריטי | 11 |  |
|  הממלכה המאוחדת | מצעד שירי ה-R&B | 3 |  |
|  יוון | IFPI Greece | 3 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 37 |  |
|  פינלנד | המצעדים הפיניים הרשמיים | 14 |  |
|  פלנדריה | אולטראטופ 50 | 1 |  |
|  צרפת | SNEP | 14 |  |
|  קנדה | קנדה הוט 100 | 37 |  |
|  שוודיה | סוורייטופליסטן | 77 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  אוסטרליה | מצעד הסינגלים האוסטרלי | 21 |  |
|  פלנדריה | אולטראטופ 50 | 45 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | זהב | 1,000,000 |
| בריטניה (BPI) | זהב | 400,000 |
 מכירות + הזרמת מדיה בלבד
היסטוריית יציאות

| מדינה | תאריך | פורמט | חברת תקליטים | מקור |
| --- | --- | --- | --- | --- |
| גרמניה | 12 במאי 2016 | רדיו להיטים | סוני מיוזיק אנטרטיינמנט |  |
| הממלכה המאוחדת | 12 במאי 2016 | רדיו להיטים | RCA |  |
| איטליה | 27 במאי 2016 | רדיו להיטים | סוני מיוזיק אנטרטיינמנט |  |
| ארצות הברית | 16 באוגוסט 2016 | רדיו קיצבי | פארקווד, קולומביה |  |
| ארצות הברית | 16 באוגוסט 2016 | רדיו אורבני | פארקווד, קולומביה |  |
1267

שנת 1267 היא השנה ה-67 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

ג'וטו די בונדונה - אמן ואדריכל איטלקי שסימן את המעבר מאמנות ימי הביניים לאמנות פרוטו-רנסאנס
10 באוגוסט – חיימה השני, מלך אראגון (נפטר ב־1327)
ראו גם

ילידי 1267‎
נפטרים ב-1267‎
Hold Tight (שיר של ג'סטין ביבר)

Hold Tight (בעברית: תחזיק חזק) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals. השיר יצא לאור ב-21 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל השלישי מתוך אלבום האוסף.
במצעדים זכה השיר להצלחה רבה כאשר כבש את צמרת המצעד הדני ובנוסף, נכנס היישר אל המקום ה-29 במצעד הבילבורד הוט 100.
רשימת השמעה

הורדה דיגיטלית
4:14 - "Hold Tight"
הופעה

ג'סטין ביבר ביצע את השיר עם גיטרה אקוסטית, ביחד עם דן קנטר בשנת 2015, בפסטיבל "Wango Tango". בנוסף, הוא הופיע איתו בתוכנית הטלוויזיה הצרפתית "Le Grand". יתר על כן, הופיע עם השיר בכל אחד מן המופעים שנכללו בסיבוב ההופעות השלישי שלו, "Purpose World Tour".
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 40 |  |
|  אוסטרליה | מצעד הסינגלים האוסטרלי | 48 |  |
|  ארצות הברית | בילבורד הוט 100 | 29 |  |
|  גרמניה | GfK – טופ 100 | 56 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 14 |  |
|  הממלכה המאוחדת | מצעד הסינגלים הבריטי | 28 |  |
|  ולוניה | אולטראטופ 40 | 29 |  |
|  ספרד | PROMUSICAE | 19 |  |
|  פלנדריה | אולטראטופ 50 | 23 |  |
|  צרפת | SNEP | 46 |  |
|  קנדה | קנדה הוט 100 | 23 |  |
|  שווייץ | המצעד השווייצרי | 25 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 21 באוקטובר 2013 | הורדה דיגיטלית | איילנד |  |
0 (מספר)

| --- | --- |
 כתיב עשרוני:  0
 במילים:  אפס
 כתיב רומי:   \ N
 כתיב בינארי:  0
 כתיב הקסדצימלי:  0
אפס הוא המספר השלם שבא לפני 1 ואחרי 1−. אפס הוא המספר הסודר הקטן ביותר, וכמציין כמות הוא מתייחס למספר האיברים בקבוצה הריקה.
היסטוריה של האפס

בשיטת הסימון הרומית אין סימון מיוחד לאפס, והוא מבוטא בהיעדר כל סימון. המחסור בסימן מיוחד עבור האפס עיכב את התפתחותה של שיטת הסימון העשרונית, המקובלת היום.
היסטוריה של האפס > הסימון 0

מקורה של הקצאת סימן מיוחד לאפס בהודו בשנת 628, בכתב היד בראהמספהוטסידהאנטה. במקורו נקרא האפס "סוּניה" – מילה הינדית שפירושה "ריק" – ה-0 ייצג את העמודה הריקה בחשבונייה. ההכרה באפשרות לסמן עמודה ריקה איפשרה להודים להמציא את השיטה העשרונית, שבה האפס מבדיל בין מספר כגון שלושים ואחת (31) ושלושת-אלפים ועשר (3010). כ-200 שנים אחר כך, סימנו הערבים את הספרה הזו באמצעות עיגול ריק וקראו לו "סיפְר" (שוב, מילה שפירושה "ריק"). עם הזמן הפך ה"סיפר" הערבי ל-"zero" המערבי, וכך הוא נקרא עד היום.
מן ההודים הגיע האפס לכתביו של המתמטיקאי והפילוסוף הפרסי בן המאה התשיעית, אל ח'ואריזמי, ורק במאה ה-11 הגיע דרך אנדלוסיה לאירופה. בתפקיד דומה מופיע האפס גם בתרבויות אמריקאיות קדומות, כמו זו של בני המאיה.
ההופעה הראשונה של הספרה "אפס" במערב הייתה בספריו של פיבונאצ'י. בשנת 1202 פרסם את ספרו ספר החשבונייה (Liber abbaci), שתרם להפצת השימוש בספרות הערביות בעולם המערבי (שם השתמשו בספרות רומיות), ואשר הכיל חידושים רבים.
היסטוריה של האפס > בעברית

בימי הביניים השתמשו המתמטיקאים היהודים במילה סיפרא לציון האפס, אך הראשון שכתב על המושג אפס בעברית היה רבי אברהם אבן עזרא (1089/1092–1167) בספרו "ספר המספר", שכינה את האפס גלגל:
ואם אין לו מספר באחדים ויש לו מספר במעלה השנית שהם העשרות, ישים כדמות גלגל O בראשונה להורות כי אין במעלה הראשונה מספר ... וזה הגלגל O וטעמו כגלגל, כקש לפני רוח, ואינו אלא לשמור המעלות, ובלשון לעז שמו סיפרא.
בדורות המאוחרים יותר, לא היה שם מקובל למספר אפס. רבי עשהאל יהודה מה טוב בספרו "כיסאות לבית דוד" (ורונה, ה'ת"ט, 1649) קורא לאפס בשם הארוך: ”האותיות העגולות אשר יקראו אותן בלשונם אפס ואין... שהם באמת ובתמים בלתי בעלי הוראה פרטית מיוחדת למספר כי אם סימן וזכר לעשרות ומאות ואלפים”, ורבי אליהו צאהלין בספרו "מלאכת מחשבת" (זאלקווא, תקי"ח, 1757) כתב: ”בראשית אציג לפניך התשעה אותיות אשר בהם יוחשבו כל החשבונות שבעולם עד אין קץ ותכלית [וכאן מובאת רשימת הספרות 1-9]... ועוד יש אות אחד חוץ מתשעה אותיות האלו והוא כטבעת הזה O, ונקרא בלשונם נוּל [כלום, אפס בגרמנית], ואין בו שום מספר... כי אם פעולתו על האות שאחריו העומד לשמאלו”.
המילה העברית 'אפס' במובן של "אַיִן" מופיעה כבר בתנ"ך, כמו בפסוק "ויאמר המלך, האפס עוד איש לבית שאול, ואעשה עמו, חסד אלוהים" (ספר שמואל ב', פרק ט', פסוק ג') או במשמעות של מילה נרדפת ל"אך" כמו בפסוק "אפס כי עז" (ספר במדבר, פרק י"ג, פסוק כ"ח). הפעם הראשונה שהשתמשו במילה אפס לציון המספר, היה בספר לימוד של דוד פריזנהויזן שנקרא "כליל החשבון" שנדפס בברלין בשנת תקנ"ז (1796), ומאז התקבל שם זה בתפוצות העם.
האפס במתמטיקה

מלבד תפקידו של הסימן לספרת האפס בשיטות הספירה הפוזיציוניות, למספר אפס יש תפקידים רבים במתמטיקה. במספרים הסודרים, הקבוצה הריקה משמשת בסיס לבניית המספרים הטבעיים, באמצעות ההגדרות  \ 0=\phi ,1=\{\phi \},2=\{\phi ,\{\phi \}\},\dots . מספרים אלה מצטרפים לכדי מערכת פאנו של המספרים הטבעיים במערכת האקסיומות של צרמלו-פרנקל. בדומה לזה, אפס הוא העוצמה של הקבוצה הריקה.
במערכות אלגבריות כמו שדות או חוגים, ובפרט במספרים הרציונליים ובמספרים השלמים, איבר האפס הוא האיבר הנייטרלי ביחס לחיבור (איבר האפס), כלומר, האיבר z המקיים את התנאי  \ a+z=a לכל a. באנליזה מפריד האפס בין שני סוגי מספרים: כל מספר גדול ממנו הוא מספר חיובי, וכל מספר קטן ממנו הוא מספר שלילי, כך שלמעשה 0 אינו מוגדר כשלילי או כחיובי.
האפס במתמטיקה > פעולות באפס

מתכונת הנייטרליות של המספר אפס נובעת ההרסנות של האפס בכפל:  \ a\cdot 0=0. משום כך לא ניתן להגדיר את ההפכי של אפס כמספר ממשי: אילו היינו מסכימים ש-  \ b={\frac {1}{0}} הוא מספר ממשי, היה צריך להתקיים  \ 1=b\cdot 0=0, וזה בלתי אפשרי. בהקשרים אחרים (גאומטריים ואנליטיים) אפשר להסכים שהחילוק באפס מניב אינסוף ( \ {\frac {1}{0}}=\infty ); הוספת האינסוף למערכת המספרים מקלקלת את מרבית התכונות שלה, ולכן מקובל יותר לומר שהחילוק באפס אינו מוגדר.
לפיכך, התוצאה של חילוק אפס באפס אינה מוגדרת, משום שכל מספר מקיים את התנאי  \ a\cdot 0=0 הנדרש מתוצאת הפעולה. באנליזה של סדרות ממשיות אפשר לחקור את הגבול של תהליך שבו מתקרבים המונה והמכנה לאפס בעת ובעונה אחת. דוגמה אחת לתהליך כזה היא הגבול של sin(x)/x; קל למצוא דוגמאות שבהן מתקבל כל ערך שהוא, לרבות כל מספר ממשי, אפס, אינסוף, מינוס אינסוף, או אפילו הגבול איננו קיים כלל כגון  {\frac {(-1/2)^{n}}{(1/2)^{n}}}.
מוסכם כי ערכה של מכפלה ריקה (שאין בה גורמים כלל) הוא 1, משום שהוספת קבוצה ריקה של גורמים למכפלה אחרת אינה משנה את ערכה, בדיוק כמו הכפל ב-1. משום כך נקבע כי  \ x^{0}=1 לכל מספר שונה מאפס x, וקביעה זו עקבית עם כללי החזקות הרגילים, כגון  \ a^{b+c}=a^{b}\cdot a^{c}. לעומת זאת, משמעות הביטוי  0^{0} תלויה בהקשר. בקומבינטוריקה נוח להגדיר את ערך הביטוי כ-1 (בהתאם להגדרת החזקה של עוצמות בתור העוצמה של קבוצת פונקציות מתאימה), ובאנליזה הביטוי בדרך-כלל אינו מוגדר (משום שלכל מספר חיובי,  \ x^{0}=1, בעוד ש-  \ 0^{x}=0).
מאותן סיבות נקבע כי ערכה של פונקציית העצרת של אפס הוא 1 ( \ 0!=1). הסדר הריק (שאינו כולל אף מרכיב) הוא הדרך היחידה לסדר את אברי הקבוצה הריקה.
ראו גם

הזוגיות של אפס
לקריאה נוספת

צ'ארלס זייף, אפס – ביוגרפיה של רעיון מסוכן, מי-אן, 2003
הערות שוליים

↑  קיצור המילה nihil או nullus (כלום, שום דבר); בימי הביניים, לאחר שהגיע מושג האפס לתרבות המערב, נעשה לעיתים שימוש בקיצור זה.
↑  כיסאות לבית דוד
| --- | --- |
בקרת זהויות :  NLI: 987007534242405171  BnF: cb12089393x (data)  GND: 4368215-7  LCCN: sh85149761  NKC: ph323412
How We Do (Party)

"How We Do (Party)" הוא סינגל של הזמרת-יוצרת הבריטית ריטה אורה. השיר יצא לאור ב-20 במרץ 2012, כסינגל הראשון מתוך אלבום הבכורה שלה, Ora. השיר דורג במקום הראשון במצעד שירי הדאנס האמריקאי, ובמצעדי הסינגלים של בריטניה, אירלנד וסקוטלנד. באוסטרליה הגיע השיר למעמד פלטינה כפולה.
וידאו קליפ

הקליפ לשיר צולם בקוני איילנד שבניו יורק ופורסם ב-17 באפריל 2012.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  אוסטריה | Ö3 אוסטריה טופ 40‏ | 35 |  |
|  אוסטרליה | מצעד הסינגלים האוסטרלי | 9 |  |
|  אירופה | אירופה הוט 100 | 1 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 62 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד 40 שירי המיינסטרים | 22 |  |
|  ארצות הברית | מצעד השירים הקצביים | 28 |  |
|  ברזיל | טופ 100 ברזיל | 68 |  |
|  גרמניה | GfK – טופ 100 | 40 |  |
|  דנמרק | היטליסטן | 40 |  |
|  הולנד | מצעד 40 הסינגלים ההולנדיים | 28 |  |
|  הממלכה המאוחדת | מצעד הסינגלים הבריטי | 1 |  |
|  יפן | יפן הוט 100 | 5 |  |
|  ניו זילנד | המצעד הניו זילנדי הרשמי | 5 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 18 |  |
|  צ'כיה | ČNS IFPI | 83 |  |
|  קנדה | קנדה הוט 100 | 68 |  |
|  שווייץ | המצעד השווייצרי | 41 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  אוסטרליה | מצעד הסינגלים האוסטרלי | 84 |  |
|  ארצות הברית | בילבורד הוט 100 | - |  |
|  הממלכה המאוחדת | מצעד הסינגלים הבריטי | 80 |  |
|  יפן | יפן הוט 100 | 98 |  |
הערות שוליים

↑  "Rita Ora Chart History". Billboard. נבדק ב-2018-11-02.
↑  http://www.aria.com.au/pages/SINGLEaccreds2012.htm, www.aria.com.au (באנגלית)
↑  מידע על How We Do, באתר המצעד האוסטרי, ארכיון
↑  מידע על How We Do, באתר המצעד הגרמני
↑  מידע על How We Do, באתר מצעד דנמרק
↑  מידע על How We Do, באתר המצעד של ניו זילנד
| ריטה אורה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Ora • Phoenix • You & I |  |
| מיני-אלבומים | Bang |  |
| סינגלים | "R.I.P." • "How We Do (Party)" • "Shine Ya Light" • "Radioactive" • "I Will Never Let You Down" • "Poison" • "Body on Me" • "Coming Home" • "Your Song" • "Anywhere" • "For You" • "Girls" • "Let You Love Me" • "Only Want You" • "Carry On" • "Ritual" • "How to Be Lonely" • "Big" • "You for Me" • "Seaside" • "Follow Me" • "Barricades" •  ‏"You Only Love Me" • "Praising You" • "Don't Think Twice" |  |
| השתתפות בסינגלים | "Hot Right Now" • "Lay Down Your Weapons" • "Black Widow" • "Doing It" • "New York Raining" • "Lonely Together" • "R.I.P." |  |
| שירים אחרים | "Better than You" • "Torn Apart" • "Grateful" • "New Look" |  |
| סיבובי הופעות | Ora Tour • Radioactive Tour • The Girls Tour • Phoenix World Tour |  |
| --- | --- |
בקרת זהויות :  MusicBrainz work: 497fb55b-a47a-4f35-92aa-37a68cfcd6b2
1268

שנת 1268 היא השנה ה-68 במאה ה-13. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

18 בפברואר – קרב וסנברג בין המסדר הליבוני לקואליציה של נסיכים רוסים
נפטרו

29 באוקטובר – קונראד השלישי, מלך ירושלים (נולד ב-1252)
29 בנובמבר – האפיפיור קלמנס הרביעי (נולד ב-1190)
ראו גם

ילידי 1268‎
נפטרים ב-1268‎
1271

שנת 1271 היא השנה ה-71 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

8 באפריל – הסולטאן הממלוכי ביברס כובש את המבצר הצלבני קראק דה שבלייה
קובלאי חאן מחריז על יסוד שושלת יואן בסין.
נפטרו

28 בינואר – איזבלה מאראגון, מלכת צרפת (נולדה ב-1247)
9 בספטמבר – יארוסלאב השלישי, נסיך ולדימיר (נולד ב-1230)
ראו גם

ילידי 1271‎
נפטרים ב-1271‎
Mama Was a Rock and Roll Singer, Papa Used to Write All Her Songs

Mama Was a Rock and Roll Singer, Papa Used to Write All Her Songs (בעברית: אמא הייתה זמרת רוקנרול, אבא נהג לכתוב את כל שיריה) הוא אלבום האולפן החמישי של הצמד סוני ושר. האלבום יצא לאור ב-1973, על ידי חברת התקליטים MCA רקורדס.
עם יציאתו נכנס האלבום אל המקום ה-132 במצעד הבילבורד 200.
רשימת רצועות

| Mama Was a Rock and Roll Singer, Papa Used to Write All Her Songs (דיסק 1)> מס' | Mama Was a Rock and Roll Singer, Papa Used to Write All Her Songs (דיסק 1)> שם | Mama Was a Rock and Roll Singer, Papa Used to Write All Her Songs (דיסק 1)> משך | Mama Was a Rock and Roll Singer, Papa Used to Write All Her Songs (דיסק 1)>  | Mama Was a Rock and Roll Singer, Papa Used to Write All Her Songs (דיסק 1)>  | Mama Was a Rock and Roll Singer, Papa Used to Write All Her Songs (דיסק 1)>  | Mama Was a Rock and Roll Singer, Papa Used to Write All Her Songs (דיסק 1)>  | Mama Was a Rock and Roll Singer, Papa Used to Write All Her Songs (דיסק 1)>  | Mama Was a Rock and Roll Singer, Papa Used to Write All Her Songs (דיסק 1)>  | Mama Was a Rock and Roll Singer, Papa Used to Write All Her Songs (דיסק 1)>  |
| --- | --- | --- | --- | --- | --- | --- | --- | --- | --- |
| 1. | It Never Rains in Southern California  | 3:49 |  |  |  |  |  |  |  |
| 2. | I Believe in You  | 2:59 |  |  |  |  |  |  |  |
| 3. | I Can See Clearly Now  | 3:38 |  |  |  |  |  |  |  |
| 4. | Rhythm of Your Heart Beat  | 3:32 |  |  |  |  |  |  |  |
| 5. | Mama Was a Rock and Roll Singer  | 9:37 |  |  |  |  |  |  |  |
| Mama Was a Rock and Roll Singer, Papa Used to Write All Her Songs (דיסק 2)> מס' | Mama Was a Rock and Roll Singer, Papa Used to Write All Her Songs (דיסק 2)> שם | Mama Was a Rock and Roll Singer, Papa Used to Write All Her Songs (דיסק 2)> משך | Mama Was a Rock and Roll Singer, Papa Used to Write All Her Songs (דיסק 2)>  | Mama Was a Rock and Roll Singer, Papa Used to Write All Her Songs (דיסק 2)>  | Mama Was a Rock and Roll Singer, Papa Used to Write All Her Songs (דיסק 2)>  | Mama Was a Rock and Roll Singer, Papa Used to Write All Her Songs (דיסק 2)>  | Mama Was a Rock and Roll Singer, Papa Used to Write All Her Songs (דיסק 2)>  | Mama Was a Rock and Roll Singer, Papa Used to Write All Her Songs (דיסק 2)>  | Mama Was a Rock and Roll Singer, Papa Used to Write All Her Songs (דיסק 2)>  |
| --- | --- | --- | --- | --- | --- | --- | --- | --- | --- |
| 1. | By Love I Mean  | 4:24 |  |  |  |  |  |  |  |
| 2. | Brother Love's Traveling Salvation Show  | 3:16 |  |  |  |  |  |  |  |
| 3. | You Know Darn Well  | 3:20 |  |  |  |  |  |  |  |
| 4. | The Greatest Show on Earth  | 3:50 |  |  |  |  |  |  |  |
| 5. | Listen to the Music  | 3:53 |  |  |  |  |  |  |  |
מיקומי שיא

|   ‏‏‏  מצעדים ודירוגים (1973)> מדינה |   ‏‏‏  מצעדים ודירוגים (1973)> מצעד |   ‏‏‏  מצעדים ודירוגים (1973)> מיקום שיא |
| --- | --- | --- |
|  ארצות הברית | בילבורד 200 | 132 |
הערות שוליים

↑  Sonny & Cher - Mama Was A Rock And Roll Singer Papa Used To Write All Her Songs, Discogs (באנגלית)
↑  "Sonny & Cher Chart History (Billboard 200)". Billboard. Retrieved March 8, 2016.